Psi čuvari su se oduvek koristili kako za zaštitu ljudi i imovine, tako i za ratovanje i lov. Glavni zadatak pasa čuvara je da nepoznatim osobama ili životinjama daju do znanja da nisu poželjni i da reaguju na adekvatan način. Za sve pse čuvare je veoma važno da još dok su mali upoznaju sve članove porodice i prijatelje, da bi mogli na adekvatan način da ih zaštite i da ne bi bili agresivni.

Većina ljudi smatra da je buldog najjača i najpouzdanija rasa psa čuvara. Međutim, danas postoje rase koje su još jače i sigurnije. U nastavku slede neke od rasa pasa koje su najjače i koje su najbolje za zaštitu vašeg doma. Ove rase imaju najbolje predispozicije da budu psi čuvari i koriste se u tu svrhu širom sveta.

<img class="aligncenter size-full wp-image-73" src="https://www.zivotinjice.com/wp-content/uploads/2015/09/Ovo-su-najbolji-psi-cuvari.jpg" alt="Ovo su najbolji psi cuvari" width="500" height="332" />
<h3>Najbolji psi čuvari:</h3>
<ol>
	<li><strong>Kavkaski ovčar</strong></li>
</ol>
Kavkaski ovčar predstavlja najjaču rasu psa i svakako treba da ga imate ako želite da zaštitite neki objekat ili mesto. Kavkaski ovčar se lako prilagođava na različite klimatske uslove. Međutim, može biti dosta agresivan prema onima koje ne poznaje.
<ol start="2">
	<li><strong>Kane Korso</strong></li>
</ol>
Kane Korso je rasa psa koja potiče iz južnog dela Italije. Srednje je veličine, ali ima jako i stabilno telo i temperament, pa predstavlja idealnog psa čuvara.
<ol start="3">
	<li><strong>Argentinski mastif</strong></li>
</ol>
Argentinski mastif ili Dogo Argentino, kako ga još nazivaju, je mišićav pas sa atletskom građom. Dobri su za zaštitu teritorije koju smatraju svojom i izuzetno su tolerantni na decu. Mužjaci su visine najmanje 62 cm.
<ol start="4">
	<li><strong>Borboel</strong></li>
</ol>
Borboel je rasa pasa koja se odgaja specijalno u svrhu zaštite vlasnika. Ovi psi imaju jak čuvarski instinkt, jaki su i fizički sposobni. Vole da dominiraju, neustrašivi su i veoma inteligentni. Porodice ih često biraju za zaštitu svog doma. Oni imaju sposobnost da jasno osete kada je porodica u opasnosti.
<ol start="5">
	<li><strong>Moskovski pas čuvar</strong></li>
</ol>
Moskovski pas čuvar je još jedan od pasa sa veoma razvijenim čuvarskim instinktom. On zapravo predstavlja mešavinu kavkaskog ovčara i bernardinca. Kavkaski ovčar je poznat po surovosti i oprezu, dok je bernardinac poznat po svom blagom temperamentu. Moskovski pas čuvar je posebno poslušan na naređenja svog vlasnika.
<ol start="6">
	<li><strong>Veliki švajcarski planinski pas</strong></li>
</ol>
Ova vrsta pasa je izuzetno velika, pa mužjaci mogu da teže oko 70 kg. Mišićavi su i jaki i veoma zaštitnički nastrojeni. Mogu biti crne, braon ili bele boje.
<ol start="7">
	<li><strong>Pirinejski mastif</strong></li>
</ol>
Pirinejski mastif, odnosno pirinejski planinski pas, jedan je od najboljih pasa čuvara. Ovi psi su dobili naziv po tome što su za vreme Drugog svetskog rata korišćeni za vuču artiljerije preko Pirineja. Oni su odani porodici, hrabri i poslušni kada su u pitanju naređenja vlasnika. Takođe, veoma su oprezni prema strancima. Kada nisu izazvani, veoma su smireni i ozbiljni, ali ako je potrebno da stanu u zaštitu svog vlasnika postaju veoma agresivni. Mogu da teže 45-73 kg.
<ol start="8">
	<li><strong>Rotvajler</strong></li>
</ol>
Rotvajler je idealan pas čuvar, ali samo u slučaju kada se na vreme i pravilno dresira. On se mora socijalizovati još u ranom dobu i izlagati novim ljudima i situacijama. Ako rotvajler nije dobro dresiran ili ako je bio zlostavljan, onda postaje veoma destrukivan i agresivan i predstavlja veliku opasnost za sve u okolini.
<ol start="9">
	<li><strong>Doberman</strong></li>
</ol>
Američki marinci su tokom Drugog svetskog rata najviše koristili ovu rasu pasa. Ono što je bitno jeste da su dobermani obučeni tako da obuzdaju neprijatelja, a ne da ga ubiju, za razliku od pitbulova. Takođe, Doberman napada samo u slučaju ako vidi da je njegov vlasnik u opasnosti. Inače je po prirodi nežan i lojalan pas i spada u grupu pasa sa visokom inteligencijom. Ovi psi su naročito dobri za čuvanje velike površine jer su veoma brzi i sposobni su da uhvate metu za kratko vreme.
<ol start="10">
	<li><strong>Nemački ovčar</strong></li>
</ol>
Nemački ovčar je idealan pas za vas ukoliko vam je potrebna zaštita. Ovaj pas dozvoljava ljudima da mu priđu i može da bude miran i ozbiljan. Ova rasa je sigurna u sebe i spremna da izvrši naredbu u bilo kom trenutku. Naročito je poznat po tome što je spreman u svako doba da zaštiti malu decu.
<ol start="11">
	<li><strong>Pitbul</strong></li>
</ol>
Svakako u grupu pasa čuvara moramo spomenuti i pitbula. On se smatra najopasnijim i najkontroverznijim psom na svetu. Pitbul je pas srednje veličine, veoma brz, okretan i snažan.
<ol start="12">
	<li><strong>Komodor</strong></li>
</ol>
Komodor je rasa koja ima urođene osobine psa čuvara. U prošlosti je korišćena za čuvanje ovaca na imanjima. Komodori su lojalni, hrabri i snažni. Poznati su po svojoj snazi i izuzetno su aktivni.
<ol start="13">
	<li><strong>Veliki šnaucer</strong></li>
</ol>
Snažan i zastrašujući, veliki šnaucer može biti sjajan pas čuvar, ali je važno da se upozna sa gazdom još od malih nogu. U suprotnom, postaje agresivan i želi da dominira.

Ovo su samo neki od najpoznatijih pasa čuvara, koji mogu da zaštite vas i vašu porodicu. Međutim, važno je da znate da ni pas čuvar ne može da bude ceo život vezan za lance. Svaki pas mora da ima vreme za istrčavanje i igru.