Inteligencija pasa je oduvek bila predmet mnogih diskusija i proučavanja. Pod inteligencijom pasa se podrazumeva sposobnost psa da razmišlja i da uči, ali i da rešava razne probleme. Ranije se ova inteligencija proučavala samo na osnovu ponašanja psa, a danas postoje brojni testovi i igre kojima se može otkriti kakav je neki pas, kako razmišlja i kako doživljava svog vlasnika.

Stenli Koren (<em>Stenley Coren</em>) je autor nekoliko knjiga o psima i njihovom ponašanju. Pored brojnih studija o psihologiji pasa, napisao je i knjigu ,,Inteligencija pasa” (<em>The Intelligence of Dogs</em>) u kojoj se bavio istraživanjem inteligencije kod pasa. On je u svom istraživanju obuhvatio 130 vrsta pasa, a izostavio je neke nove rase i mešance. Koren smatra da postoje tri tipa inteligencije pasa, a to su adaptivna, instinktivna i radna inteligencija. Adaptivna inteligencija se može meriti IQ testovima za pse, a obuhvata učenje i sposobnost za rešavanje različitih problema. Instinktivna inteligencija je određena razlogom zbog kog je pas uzgojen i takođe se može meriti testovima. Pod radnom inteligencijom se podrazumeva poslušnost, što je identično učenju u školi. Prema Korenovom mišljenju psi imaju sposobnost da broje i da razumeju preko 150 reči. Zapravo, on smatra da je inteligencija pasa na nivou dvogodišnjeg deteta i da oni imaju sposobnost da obmanu druge pse i ljude da bi došli do željenog cilja (na primer, do neke poslastice). Na osnovu proučavanja brojnih studija o psihologiji pasa, dokazano je da psi mogu da rešavaju složene probleme i da su dosta slični ljudima.

<img class="aligncenter size-full wp-image-70" src="https://www.zivotinjice.com/wp-content/uploads/2015/09/Ovo-su-najpametniji-psi-na-svetu.jpg" alt="" width="600" height="401" />

Dokazano je da pas u proseku može da nauči 165 reči, zajedno sa pratećim signalima. Psi za koje je dokazano da imaju najveću inteligenciju, takozvani super psi, imaju sposobnost da nauče čak 250 reči. Zatim, istraživanja su pokazala da psi mogu da broje do 4 ili 5 i da razumeju osnovna načela aeritmetike. Pored toga, psi na osnovu posmatranja mogu da nauče gde se nalaze neki predmeti (na primer, neke poslastice), kuda da idu do željenog predmeta (na primer, kako da dođu do omiljene stolice), kako da rukuju aparatima (ili kako da otvore vrata). Takođe, slušajući ljude i posmatrajući njihove radnje, psi mogu da nauče značenje reči i njihovu simboliku.

Prema Korenovom mišljenju, postoji šest kategorija pasa. Oni su rangirani po radnoj inteligenciji i poslušnosti. U nastavku možete videti koje su to kategorije i koje rase pasa spadaju u najinteligentnije pse.
<ol>
	<li><strong>Najinteligentniji psi</strong></li>
</ol>
U najinteligentnije pse spadaju rase koje za 5 i manje minuta mogu da razumeju nove komande. Neke od tih rasa su:
<ul>
	<li>Norder koli</li>
	<li>Nemački ovčar</li>
	<li>Rotvajler</li>
	<li>Pudla</li>
	<li>Doberman pičer</li>
	<li>Zlatni retriver</li>
	<li>Labrador retriver</li>
	<li>Šetlandski ovčar</li>
	<li>Patuljasti kontinentalni španijel</li>
	<li>Australijski stočarski pas.</li>
</ul>
<ol start="2">
	<li><strong>Odlični psi</strong></li>
</ol>
U odlične pse spadaju rase koje razumeju komandu nakon 5-15 ponavljanja. Ovim psima pripadaju sledeće rase:
<ul>
	<li>Velški korgi pembrok</li>
	<li>Engleski springer španijel</li>
	<li>Patuljasti šnaucer</li>
	<li>Belgijski tervuren</li>
	<li>Nemački kratkodlaki pointer</li>
	<li>Koker španijel</li>
	<li>Ravnodlaki retriver</li>
	<li>Španjol breton</li>
	<li>Vajmarski ptičar</li>
	<li>Nemački špic</li>
	<li>Mađarska vižla</li>
	<li>Irski španijel za vodu</li>
	<li>Špic</li>
	<li>Belgijski ovčar</li>
	<li>Velški kardigan korgi</li>
	<li>Bernski planinski pas</li>
	<li>Koli</li>
	<li>Kišond</li>
	<li>Srednji šnaucer.</li>
</ul>
<ol start="3">
	<li><strong>Natprosečni radni psi</strong></li>
</ol>
U natprosečne radne pse spadaju rase kojima je potrebno 15-25 ponavljanja da bi razumeli nove komande. Neke od tih rasa su:
<ul>
	<li>Veliki šnaucer</li>
	<li>Jorkširski terijer</li>
	<li>Erdel terijer</li>
	<li>Border terijer</li>
	<li>Flandrijski govedar</li>
	<li>Briješki ovčar</li>
	<li>Australijski terijer</li>
	<li>Američki staford terijer</li>
	<li>Mančester terijer</li>
	<li>Poljski španijel</li>
	<li>Norveški sivi gonič</li>
	<li>Majmunski pinč</li>
	<li>Patuljasti pinčer</li>
	<li>Faraonski pas</li>
	<li>Klamber Španijel</li>
	<li>Dalmatinac</li>
	<li>Samojed</li>
</ul>
<ol start="4">
	<li><strong>Prosečna radna inteligencija i poslušnost</strong></li>
</ol>
U ovoj grupi su rase koje razumeju neku komandu tek nakon 25-40 ponavljanja.
<ul>
	<li>Persijski hrt (Saluki)</li>
	<li>Irski vučji hrt</li>
	<li>Škotski hrt</li>
	<li>Veliki engleski hrt</li>
	<li>Finski špic</li>
	<li>Bedlington terijer</li>
	<li>Australijski ovčar</li>
	<li>Mekodlaki pšeničnožuti terijer</li>
	<li>Irski terijer</li>
	<li>Bostonski terijer</li>
	<li>Velški terijer</li>
	<li>Retriver kovrdžave dlake</li>
	<li>Foksterijer kratkodlaki</li>
	<li>Nemački oštrodlaki ptičar</li>
	<li>Američki španijel za vodu</li>
	<li>Kovrdžavi bišon</li>
	<li>Sibirski haski</li>
	<li>Američki lisičar</li>
	<li>Nemačka doga</li>
	<li>Tibetski španijel</li>
	<li>Jazavičar</li>
</ul>
<ol start="5">
	<li><strong>Solidna radna inteligencija i poslušnost</strong></li>
</ol>
Rasama koje imaju solidnu radnu inteligenciju je potrebno 40-80 ponavljanja da bi razumeli novu komandu. Neke od tih rasa slede u nastavku.
<ul>
	<li>Skaj terijer</li>
	<li>Norfolški terijer</li>
	<li>Francuski buldog</li>
	<li>Mali italijanski hrt</li>
	<li>Pirinejski planinski pas</li>
	<li>Kineski ćubasti pas</li>
	<li>Maltezer</li>
	<li>Briselski grifon</li>
	<li>Mobs</li>
	<li>Lejklandski terijer</li>
	<li>Čivava</li>
	<li>Bulterijer</li>
	<li>Bulmastif</li>
	<li>Lasa apso</li>
</ul>
<ol start="6">
	<li><strong>Najniža radna inteligencija i poslušnost</strong></li>
</ol>
Za ove rase je potrebno čak 80-100 ponavljanja da bi razumeli nove komande. Ovde spadaju:
<ul>
	<li>Baset</li>
	<li>Buldog</li>
	<li>Ši cu</li>
	<li>Pekinezer</li>
	<li>Ruski hrt (Barzoj)</li>
	<li>Čau-čau</li>
	<li>Pas svetog Huberta (Blodhund)</li>
	<li>Avganistanski hrt</li>
</ul>