Svako ko ima mačku, u stanu, kući ili dvorištu, zna koliko su one divna i mazna stvorenja.

Ipak, verovatno ste primetili da mačke nisu kao i ostali kućni ljubimci, imaju posebne rituale i ponašanje.

Ako imate odredjena pitanja kada su mačke u pitanju, onda čitajte dalje, možda otkrijete baš ono što vas je zanimalo! Nudimo vam nekoliko zanimljivosti o ovim divnim stvorenjima...

Odvojili smo 25 potvrdjenih činjenica o macama, koje će vam verovatno biti od pomoći kada sledeći put dodjete u kontakt sa macom. Pažljivo pročitajte i potrudite se da naučite sve ono što im godi, a i ono što im smeta, kako bi znali kako da se postavite u odnosu sa njima.

<img class="alignnone size-full wp-image-283" src="https://www.zivotinjice.com/wp-content/uploads/2016/10/Zanimljivosti-o-mačkama.jpg" alt="zanimljivosti-o-mackama" width="640" height="365" />

1.Da li se primetili da se zenice mačke šire i skupljaju u toku dana i noći? To je zbog toga što se one prilagodjavaju njenom raspoloženju. Kada je maca uplašena onda će njene zenice biti krupne, a kada je, na primer veoma ljuta, njene zenice će se skupiti. Isto tako, danju će imati sužene zenice dok će noću biti krupne, a to je zbog toga što mačke vide noću.

2.Uvo mačke poseduje 30 mišića! One zbog toga imaju izuzetno dobar sluh, i mogu čuti zvuk koji dopire sa daljine od čak 20 metara, i to bez pomeranja glave.

3.Ako ste mislili da mačkama brkovi služe samo kako bi ulovile plen, varate se, brkovi im služe i za to da procene da li mogu da se provuku kroz neki otvor. Mačke nemaju velike kosti u svom telu što im omogućava da budu elastične i da se provlače kroz male otvore.

4.Mačke nemaju jak miris tela iz razloga što nemaju ni znojne žlezde, ali to ih čini osetljivim na temperature veće od 30 stepeni.

5.Osim što im nos služi kao čulo mirisa, takodje im u tu svrhu služi i usna duplja, tačnije gornji deo usne duplje.

6.Postoje mačke dešnjaci, ali i mačke levaci, baš kao i ljudi.

7.Od svih životinja na svetu, jedino mačke, žirafe i kamile hodaju upareno levim pa desnim nogama.

<img class="aligncenter size-full wp-image-345" src="https://www.zivotinjice.com/wp-content/uploads/2016/10/macka-hoda.jpg" alt="macka-hoda" width="650" height="369" />

8.Kada mačke razgovaraju medjusobno, one ne mjauču, mačke mjauču isključivo u dodiru sa ljudima.

9.Do skoro se verovalo da mačke ne mogu razlikovati boje, medjutim, najnovija istraživanja su dokazala da mačke razlikuju tri boje, i to crvenu, zelenu i plavu.

10.Ženke polno sazrevaju već sa 5 meseci, dok mužjaci postaju polno zreli sa 7 meseci. Takodje, ženke mogu ostajati trudne na svakih 4 meseca, što znači da bi trebalo kontrolisati mačku i sterilisati ako ima potrebe za tim.

11.Budite pažljivi kod ishrane mačaka, jer su njima izuzetno neophodni proteini. S toga im često nudite masniju hranu, jer njihov organizam ne proizvodi masti.

12.Pamćenje kod mačaka je veoma dugo. Kratkotrajno iznosi čak 16 sati! To ih čini veoma inteligentnom vrstom.

13.Poznato je da mačke ne vole vodu, medjutim, jedna vrsta mačaka voli, a njihov naziv je Turski Van.

14.Strah od mačaka se naziva ailurofobija. Od ove bolesti su patili Henri II, Julije Cezar, Napoleon Boneparta...

15.Stari Egipat je izuzetno poštovao mačke, tako da je svakome ko bi im naudio, odnosno onom ko bi je ubio sledila smrtna kazna! Kada bi nečija mačka uginula, brijali su obrve u znak žalosti.

16.Mnogi poznati naučnici, filozofi i mudri ljudi su imali mačke za ljubimce. Neki od njih su Isak Njutn, kao i Ernest Hemigvej, koji je imao oko 30 mačaka.

<img class="alignnone size-full wp-image-284" src="https://www.zivotinjice.com/wp-content/uploads/2016/10/Zanimljivosti-o-mačkama1.jpg" alt="zanimljivosti-o-mackama1" width="640" height="350" />

17.Svako ko je imao prilike da vidi tek rodjeno mače, zna da ga majka često drži za vrat i tako prenosi sa mesta na mesto. Medjutim, ako biste vi to pokušali povredili biste ga, jer samo mačka ume pažljivo da ga nosi na taj način.

18.Ako vaša maca grebe nameštaj brz i efikasan način da je naterate da to ne čini više, jeste taj da naprskate mirisom limuna ili pomorandže. Taj miris izuzetno smeta macama pa će ih odbiti od nameštaja.

19.Kada se mace trljaju nosićima to znači da jedna drugoj iskazuju ljubav. Naročito ako su bile duže vremena odsutne jedne od druge.

20.Još jedan način da mačke iskažu ljubav jeste duboko predenje, medjutim to može biti i znak bolesti. S toga budite oprezni kada sledeći put osluškujete macu dok prede, kako bi primetili da li vam iskazuje ljubav ili se žali.

21.Mačke predu i dišu u isto vreme, a to čine odmah nakon rodjenja. Prvi put macu možete čuti kako prede dok sisa.

22.Ako ste planirali da mačku počastite čokoladom, učiniće te fatalnu grešku! To može da je ubije!

23.Primetili ste verovatno da mace dosta spavaju. One zapravo dremaju, jer im to više godi. A kada se maca potpuno opusti i zaspi, onda proizvodi identične moždane talase kao i ljudi dok spavaju.

&nbsp;

24.Kada kažnjavate mačku, ona to ne razume, ali zato razume kada je nagradite. Dobra logika, šta da se radi, morate tome da se prilagodite, pa ih onda nagradite za dobro i one će znati šta je bolje da čine.

25.Pošto su mačke mesožderi, morate ih redovno hraniti sirovim mesom, kako bi njihov organizam bio u balansu. Sirovo meso učiniće njihov organizam, zube i kožu zdravim.

Kao što možete zaključiti iz gore navedenih zanimljivosti, mace su veoma zanimljive, vedre, hitre i zabavne životinje. Specifične su i ne može svako da uspostavi dobar odnos sa njima. Mace odlično osećaju svaku vašu emociju, tako da se ne možete pretvarati da ih volite. Zanimljivo je i to što mačke ili volite ili ne, one bude jasne emocije kod ljudi.

Ako ste ljubitelj mačaka i želite da ostvarite dobar odnos sa svakom macom, možda će vam biti od pomoći saznanje da mace komuniciraju uglavnom očima. Kada vas maca pogleda pa skrene pogled to znači da želi da se sprijateljite, s toga, i vi učinite to isto. Kada vas pogleda trepnite a zatim skrenite pogled. Maca će se uveriti da i vi želite da se medju vama dogodi prijateljstvo.

Nadamo se da vam je ovaj tekst bio zanimljiv i da ste sada bogati za nešto više znanja o ovim divnim životinjicama. Sledeći put kada dodjete u kontakt sa mačkom imajte u vidu sve ove činjenice. Mnoge su naučno potvrdjene i potrudili smo se da iznesemo 100% istinite. Uživajte!