Pas je čovekov najbolji prijatelj dokazano mnogo puta kroz istoriju. Svaki pas poseban je na svoj način, i svaki iskazuje svoje osobine i emocije na sebi svojstven način. Složićete se da veran pas čija je duša ispunjena ljubavlju nema cenu, ali, u svetu životinja ipak postoje cene i vrednosti.

Tako su neki ljudi spremni da za ljubimca daju ogromne svote novca. Da li je u pitanju prestiž, titula ili nešto drugo, ne bismo znali da procenimo, ali činjenice su tu. Volimo da promovišemo jednakost, i to da sve životinje imaju jednake vrednosti. Svaka rasa pasa ima svoje mane i vrline, a sve u zavisnosti kome šta odgovara i ko šta ceni, takvog ljubimca i ima uz sebe.

Čovek koji poseduje najskupljeg psa na svetu, izgleda voli krupne pse koji od davnina nose titulu najodvažnijih. A ti psi nazivaju se Mastifi, tačnije, <strong>Tibetanski Mastif</strong> najskuplji je pas na svetu! On je prodat za čak neverovatnih <strong><em>1.5 miliona dolara</em></strong>!

U daljem tekstu saznajte nešto više o ovoj rasi, o poreklu i osobinama. Takodje, saznajte nešto više o psima koji zauzimaju drugo, treće, četvrto i peto mesto. Verujemo da ćete uživati i da će vam biti zanimljivo da čitate o ovim neobičnim i manje poznatim rasama, a ipak tako vrednim i dobrim. :)

<img class="alignnone size-full wp-image-447" src="https://www.zivotinjice.com/wp-content/uploads/2016/12/Ovo-je-najskuplji-pas-na-svetu.jpg" alt="ovo-je-najskuplji-pas-na-svetu" width="640" height="348" />
<h3>Tibetanski Mastif – poreklo i osobine</h3>
Kako i sam naziv kaže, ova rasa potiče sa Tibeta, gde se uzgajao za čuvanje nomadskih plemena i manastira. Osim na Tibetu zastupljen je i na Himalajima, i uglavnom se može naći samo u tim predelima. Zbog toga i jeste tako ekskluzivan, jer je slabo zastupljen a tako odvažan i snažan.

Tibetanski Mastif u Istočnom delu sveta predstavlja simbol statusa, a prati ga i priča da je upravo ova rasa bila ljubimac Bude.

Nekada je ova rasa važila za najopasnije pse, veoma su se teško pripitomljavali i bili su agresivni. Obučeni za čuvanje stada i zastrašivanje napadača, umeli su da oteraju velike zveri kao što su leopardi, vukovi i medvedi.

Danas je njihov karakter malo izmenjen, postali su osećajniji i privrženiji ljudima. Za to je zadužena kraljica Viktorija, koja je dobila Tibetanskog Mastifa na poklon, i od tada su oni pokupili sipmatije Engleza i počeli su da se uvoze u Engleskoj kao i da se uzgajaju kao voljeni ljubimci. Njima se ta ljubav dopala i lako su pristali na to da budu druželjubivi i mazni.

Ipak, njihov karakter opasnih pasa vuče korene odavno, to nije tako lako iskoreniti i promeniti, s toga budite pažljivi ukoliko želite da nabavite ovu rasu pasa. Imajte na umu da može biti veoma nežan ali i veoma gruban kada za tim oseti potrebu. Potreban im je osećaj sigurnosti i dosta ljubavi kako bi i oni vama to isto pružili.

<em>Iako je ovo najskuplji pas na svetu, i iako ga je veoma teško nabaviti, onaj ko to uspe dobiće neverovatnog ljubimca. Prelepog izgleda i veoma dobrog karaktera. Biće verni čuvar i svaki vaš dan će učiniti posebnim!</em>
<h3>Samojed – poreklo i osobine</h3>
<img class="alignnone size-full wp-image-448" src="https://www.zivotinjice.com/wp-content/uploads/2016/12/Ovo-je-najskuplji-pas-na-svetu1.jpg" alt="ovo-je-najskuplji-pas-na-svetu1" width="640" height="361" />

Drugo mesto zauzima divni Samojed. Ova rasa potiče iz Sibira, a uzgajali su ih Nomadi. Samojedi su poznati po tome što su verni čuvari irvasa, takodje, oni su bili obučeni da vuku sanke. S obzirom na mesto porekla oni veoma vole sneg i hladnoću, imaju debelo krzno i otporni su na veoma niske temperature.

Samojed nije krupna rasa, ali ipak važi za jednu od najjačih. Snažni su i odvažni, i vole da se takmiče. Sa druge strane veoma su druželjubivi i privrženi su vlasniku, odani su, inteligentni i poslušni. Danas se Samojedi ne uzgajaju kao čuvari, tako da se ova vrsta pasa uglavnom čuva u kući ili na sigurnom mestu jer nisu opasni.

Ako živite u toplijim krajevima a želite ovog ljubimca, i pritom ga držite u dvorištu, imajte na umu to da će kada budu topliji dani kopati po dvorištu i tako pokušavati da se rashlade. Ukoliko bude u kući verovatno će leto prebroditi bez puno muke.

<strong><em>Najskuplji samojed prodat je za 10.000 dolara, a njihova cena se kreće od 4.000-10.000 dolara.</em></strong>
<h3>Faraonski pas – poreklo i osobine</h3>
<img class="alignnone size-full wp-image-449" src="https://www.zivotinjice.com/wp-content/uploads/2016/12/Ovo-je-najskuplji-pas-na-svetu2.jpg" alt="ovo-je-najskuplji-pas-na-svetu2" width="645" height="358" />

Iako naziv može da asocira, Faraonski pas ne potiče iz Egipta. On zapravo potiče sa Malte. Prefinjenog je izgleda, i atletski je gradjen. Izuzetno su inteligentni i privrženi vlasniku. Jedna od zanimljivosti je ta da kada su srećni i uzbudjeni, uši i njuška im pocrvene.

Faraoski pas ume da bude veoma tvrdoglav, zbog toga što voli da bude samostalan i da dominira, tako da je dresiranje naporno, ali ukoliko probijete njihov odbrambeni mehanizam dobićete veoma poslušnog ljubimca.

<strong><em>Najskuplji Faraonski pas prodat je za 6.500 dolara</em></strong>. <strong><em>Njihova cena ne spada ispod 3000 dolara</em></strong>
<h3>Rotvajler – poreklo i osobine</h3>
<img class="alignnone size-full wp-image-450" src="https://www.zivotinjice.com/wp-content/uploads/2016/12/Ovo-je-najskuplji-pas-na-svetu3.jpg" alt="ovo-je-najskuplji-pas-na-svetu3" width="640" height="357" />

Smatra se da ova rasa potiče iz Nemačke, a uzgajani su najčešće za vuču. Preciznije, do 19.veka su se uzgajali kako bi vukli mesarska kolica do pijace, zbog čega su dobili naziv mesarski psi. Takodje, uzgajani su i za čuvanje stada. Važe za izuzetno snažne pse, veoma inteligentne i odane čuvare. Oni su teritorijalci, odnosno strogo čuvaju svoju teritoriju i pretnja su svima koji pridju nenajavljeni. Prijateljski su nastrojeni ali samo prema svojim vlasnicima, dok su prema drugima strogi.

Zbog toga se smatraju za jednu od najopasnijih rasa, i njihov karakter mogu da ukrote samo oni koji poseduju sličan. Osobe mirne prirode teško izlaze na kraj sa njima, jer je za njihovu dresuru i čuvanje potreban veliki autoritet. Ipak, kada ih jednom ukrotite i naučite ih da poštuju vas i vašu reč, dobićete najodanijeg psa na svetu!

Iako vrlo temperamentog duha, u njihovim očima možete uočiti doborotu.

<strong><em>Najskuplji Rotvajler prodat je za 6.000 dolara. Mogu se naći i za dosta manje pare, ali generalno važe za skuplje pse.</em></strong>

&nbsp;
<h3>Akita – poreklo i osobine</h3>
<img class="alignnone size-full wp-image-451" src="https://www.zivotinjice.com/wp-content/uploads/2016/12/Ovo-je-najskuplji-pas-na-svetu4.jpg" alt="ovo-je-najskuplji-pas-na-svetu4" width="640" height="356" />

Možda vam ovaj naziv zvuči poznato, a ova rasa potiče iz Japana. Tačnije, ovu rasu su usvojili i Ameri, tako da se ona, da kažemo deli, na dve strane: Akita Inu koja je iz Japana, i samo Akita koja potiče iz Amerike. Akita je naviknuta na niske temparature, i one joj daleko najviše prijaju nego visoke. Ima debelo krzno i glomazna je. Teška je za pripitomljavanje, ali je ipak ljubimac mnogih. One su takodje veoma zaštitnički nastrojene, što znači da su privržene vlasniku a da su neprijateljski nastrojeni prema nepoznatima. To ih čini odličnim čuvarima.

Neka od zanimljivosti koja se vezuje za ovu rase jeste ta da imaju tu karakteristiku da se čiste nakon šetnje ili obroka, kao što rade i mačke. Zbog toga je održavanje Akite dosta jednostavnije nego održavanje ostalih rasa duže dlake.

<strong><em>Najskuplja Akita prodata je za 4.500 dolara.</em></strong> <strong><em>Generalno su skupi psi i retko možete naći štene za cenu nižu od 2000 dolara.</em></strong>

<em>Ostali skupi psi su</em>: Lowchen, Peruvian Inca Orchid, zatim Azawakh i Saluki i Čehoslovački vučjak.

Ukoliko ste i vi ljubitelji skupih psa, onih koji važe za slabo dostupne i teškog karaktera, onda nabavite nekog od ponudjenih i krenite u avanturu<em>. Doslovno, u avanturu</em>! Karakteri ovih pasa, odnosno pasa koji potiču iz hladnijih krajeva, uglavnom su žustriji, smeliji, samostalniji i otporniji, tako da je njihov karakter zaista teško ukrotiti.

Iako su neke od rasa pripitomljene i važe za veoma mazne i dobre, morate voditi računa iz koje porodice potiču. Istinsku narav teško je promeniti, kako kod čoveka tako i kod psa. Zbog toga budite mudri kada nabavljate neku od ovih rasa.

Nadamo se da smo vam razrešili neke nedoumice i da sada možete lakše odabrati ljubimca idealnog za vas!