Poznato je da mjaukanje pomaže maci da komunicira sa nama. Medjutim, ponekada maca zaboravi da se “isključi” pa mjaukanje potraje.

To ume biti jako naporno i dosadno, a takodje često ume da zabrine, jer niste sigurno zbog čega ona toliko mjauče.

Za dugo i glasno mjaukanje, postoje odredjeni razlozi. Neki jesu, a neki nisu za brigu.

Svakako nijedno mjaukanje ne biste trebali da ignorišete, ali pogledajte na koje najviše da obratite pažnju i koji su sve razlozi zbog kojih maca ume da mjauče i noću i danju.

<img class="alignnone size-full wp-image-297" src="https://www.zivotinjice.com/wp-content/uploads/2016/10/Mačka-mjauče-bez-razloga-po-noći-i-danu.jpg" alt="macka-mjauce-bez-razloga-po-noci-i-danu" width="640" height="377" />
<h3>Bolesna je</h3>
Čim primetite da vasa maca glasno mjauče, i da to mjaukanje traje duže vreme, obavezno pozovite veterinara. Bolesti kod mačaka se ispoljavaju kroz žedj, glad ili bol, a sve to kod mace ume da izazove nesnosno mjaukanje.
<h3>Traži pažnju</h3>
Mnogi misle da su mace samostalne životinje i da ne vole društvo. Medjutim, situacija je ipak obrnuta. One itekako vole druženje i zabavu. Iz tog razloga maca ume dugo da mjauče, sve dok vam ne privuče pažnju i ne namami vas da je zabavljate. Ipak, vi to nemojte učiniti tada, dok ona mjauče i zahteva to od vas, već sačekajte da prestane a onda joj pružite pažnju. Zbog toga što ćete je tada razmaziti i ona će navići na takvo ponašanje. Svakako, nemojte čekati da vas ona na to upozori, već sami izdvojite vreme svakodnevno da se igrate i mazite sa njom, i onda neće biti potrebe za mjaukanjem.
<h3>Gladna je</h3>
Možda ste primetili da mačka zamjauče čim vidi da ste krenuli ka kuhinji. To je zbog toga što se ponada da će i ona dobiti koji zalogajčić ili neku poslasticu. Sa druge strane, kada je maca stvarno gladna ume glasno da mjauče jer je macama glad najveći problem. Kao i u prethodnom slučaju, sačekajte da macu prodje taj napad mjaukanja, a onda je počastite lepim obrokom. Ili ga sprečite tako što ćete maci uvek na vreme davati da jede. Ona će tako znati da ne dobija hranu samo kada traži već da vi znate kada joj je to neophodno.
<h3>Želi da vas pozdravi</h3>
Kada umorni dodjete sa posla, iz škole, ili ste imali težak dan, sigurno je poslednje što želite da čujete njeno naporno mjaukanje. Ali, maca tako samo želi da vas pozdravi, da vam kaže da se raduje što ste tu. Zauzvrat je pomazite i ona će prestati da mjauče, i tako će svi biti zadovljni.
<h3>Traži društvo</h3>
Kao što smo već napomenuli, mace su druželjubive životinje, pa je stalno potrebno da im nešto drži pažnju. Ako niste u mogućnosti da veći deo dana provodite sa njom, a niste voljni ni da joj nabavite nekog druga, onda joj redovno ostavljajte razne igračke kojima će ona moći da se zanima. Postoje razne igračke koje mace obožavaju, a to su uglavnom one koje one mogu da rastave ili koje su čupave i oštre kako bi one mogle da ih grebuckaju. Ostavite i podignutu roletnu kako bi maca mogla da posmatra šta se dogadja napolju.
<h3>Dešavaju se promene u kući</h3>
Mace ne vole promene. Tako da, ako je u kuću pristigao novi član, kao što je beba, ako ste se preselili, ako se neko od vaših članova porodice razboleo, ili vi, maca će to doživeti jako stresno. U tom periodu maci je potrebno mnogo više pažnje i razumevanja, kako bi ona isto to imala i za vas. U tim trenucima joj pružite za nijansu više ljubavi i potrudite se da je prilagodite novonastalim situacijama. Vi najbolje poznajete svoju macu, pa joj shodno tome udovoljite.
<h3>Godine</h3>
Baš kao što ljudima teško pada starost, tako je i sa macama. Starije mace često umeju biti dezorijentisane zbog toga što mogu da pate od mentalne konfuzije. Starije mace najčešće mjauču noću, baš iz tog razloga. Kao pomoć joj ostavite svetlo ili upalite lampu u prostoriji gde ona spava i boravi, kako bi se lakše snalazila u prostoru. Takodje, posavetujte se sa lekarom oko odredjenih lekova koje joj mogu pomoći.
<h3>Teranje</h3>
Kada dodju oni dani kod maca, kada žele da se pare, ženke umeju biti jako naporne i umeju jako glasno mjaukati. Mužjaci to rade čim osete miris mace u blizini. Zbog toga ćete tih dana, ukoliko maca nije sterilisana, čuti dosta buke. Ali budite strpljivi, i radi preventive, ako ne želite da parite vašu macu sterilišite je, jer će onda i ona a i vi te dane podneti mnogo lakše.
<h4>Nekoliko korisnih saveta…</h4>
Ono što ne trebate raditi kada je u pitanju mjaukanje, jeste da naviknete macu da samo kada mjauče nešto dobije, ona će tada neprestano mjaukati jer zna da će od vas iznuditi sve ono što želi. Zbog toga brinite o vašoj maci na vreme, ustalite joj odredjeno vreme kada jede, kada se igrate ili čak i kada ide u WC. Te obične stvari takodje mogu biti razlog, kada ožedni, kada ne možete da dodje do noše ili kada ne može da se popne na krevet, maca može mjaukati.

Nikada nemojte ignorisati mjaukanje, čak iako se u 99% slučajeva ispostavi da je ona to radila iz dosade, jer će možda u nekom drugom slučaju biti zaista nešto ozbiljno. Vi najbolje poznajete navike svoje mace, takodje vi najbolje možete uspostaviti zdrav i normalan odnos sa njom.

Ako ste već odlučili da je imate kao kućnog ljubimca, morate biti svesni da i ona ima potrebe i želje baš kao i vi, i morate se ponašati u skladu sa tim.

Nadamo se da smo uspeli da vam otklonimo neke sumnje i da smo uspeli da vam pomognemo oko ovog pitanja. Želimo vam svu sreću u odgajanju vaše divne mace.