Različiti ljudi, smatraju važnim različite osobine pasa. Na osnovu kriterijuma po kojima su im takve osobine važne, ljudi često i biraju psa, odnosno rasu koja im je posebno dopadljiva.

Recimo, dok je jednoj grupi ljubitelja pasa bitno da pas bude umiljat i mazan, postoji i ona grupa kojoj je bitno da pas bude jak i da u njemu mogu prepoznati zaštitničke osobine. O tome koji je pas najjači na svetu, odnosno koja rasa se generalno odlikuje ovom osobinom, postoje brojne polemike i dileme. Većina ljudi, gotovo je ubeđena da je najjači pas pit bul. Međutim, to nije tačno.

<img class="aligncenter size-full wp-image-254" src="https://www.zivotinjice.com/wp-content/uploads/2016/08/Najjači-pas-na-svetu.jpg" alt="Najjači pas na svetu" width="659" height="329" />

Mišljenje da je pit bul najjači pas na svetu, proisteklo je iz priča koje svedoče o agresivnoj naravi ove rase i o upornosti koju pas ispoljava prilikom borbe sa drugim psom ili prilikom ugriza. Sve te činjenice, jesu delimično tačne, ali ne i potpuno. Konkretno, pit bul je drugi po redu najjači pas na svetu, a o tome koji je pas jači od njega, saznajte u nastavku sadržaja.
<h3>Najjači pas na svetu:</h3>
Pre nego što vam konkretno otkrijemo koji je pas najjači na svetu, želimo da sa vama podelimo jednu izuzetno bitnu ćinjenicu, a to je da se ova informacija odnosi generalno na rasu psa, ali da snaga psa u velikoj meri zavisi i individualno od jedinke do jedinke, odnosno od psa do psa. Na jačinu psa, ne utiče samo rasa, već i nega i zdravstveno stanje, kao donekle i dresura koja usmerava i definiše karakter psa.

Ipak, prema istraživanjima koje su sproveli stručnjaci iz oblasti kinologije, najjači pas na svetu je rotvajler.

Ovaj pas, krupne i masivne mišićave građe, uz to što je najjači pas na svetu ima i izuzetno oštre zube, pa je i njegov ugriz snažan i jak. Rotvajler ima izuzetno razvijen instinkt i urođeno naglašenu zaštitničku crtu u karakteru. Zbog takvih osobina, često ga i biraju ljudi koji žele da pored sebe ili na svom posedu imaju psa zaštitnika. Pored toga što je zaštitnički nastrojen, rotvajler po pravilu ne mora biti agresivan i sklon tome da napada. Napadu, pristupiće tek onda kada oseti da je on lično ili predmet njegove zaštite (čovek ili posed) ugrožen i u opasnosti.

Agresija i sklonost da bez razloga napadne, kod ovog psa se može razviti samo uz dresuru u okviru koje čovek namerno podstiče i razvija pomenute osobine kod ovog psa. Nasuprot snazi koju ima, rotvajler je izuzetno lojalan i može biti umiljat i mazan, posebno pri kontaktu sa ljudima koji ga svakodnevno okružuju i koje počinje da smatra "svojim".

Snaga ovog psa, kao što smo već napomenuli, zavisi i od slučaja do slučaja, odnosno od psa do psa i uslovljena je brojnim faktorima među kojima su kako dresura, tako i osobine samog psa. Recimo, fizičke osobine psa, kao što su težina psa, ili odnos mišićne mase u odnosu na salo, u velikoj meri utiču na to koliko je pas jak ili nije. Odrasla ženka rotvajlera, može da dostigne težinu od 35 do 48 kilograma, dok odrasli mužjak može da dostigne težinu od 50 do 60 kilograma. Ukoliko pas ima odgovarajuće životne uslove, ukoliko mu je obezbeđena redovna i raznovrsna ishrana i ukoliko ima obezbešen redovan trening (ukoliko trči), njegova snaga se dodatno povećava.

Pored snage, ovu rasu psa koja je poreklom iz Nemačke, odlikuju jako pozitivne osobine, kao što su:
samouverenost, neustrašivost, hrabrost, posvećenost, opreznost, spretnost i poslušnost. Životni vek ove rase je nažalost nešto kraći u odnosu na životni vek drugih rasa pasa i iznosi od 8 do 10 godina. Uz dobru i redovnu negu, pas može lako dostići maksimalni životni vek, mada na to zavisi donekle i njegova genetika.