Ako imate psa za kućnog ljubimca, dobro vam je poznato koliko oni žele da budu tu kada god se nešto dešava. Bilo da je to obično porodično okupljanje, gledanje filma ili proslava nekog rodjendana.

Oni uvek vole da budu sa nama, šta god da radimo, da nas verno posmatraju i pokažu da su uvek tu za nas.

Kako su psi tako dobri prema nama, ta ljubav bi trebala biti uzvraćena. Pa iz tog razloga, kada god imate slobodnog vremena, posvetite ga svom psu. Njemu će vaše malo značiti mnogo.

Vašeg psa zaista raduju male stvari, igranje, šetnja, samo maženje i tepanje je dovoljno da on bude presrećan.

Zamislite tek koliku bi sreću osetio da mu pripremite tortu! Slasnu tortu punu sastojaka koje on obožava da konzumira. Pa to je zaista pravi dar za njega, zar ne?

Ako ste voljni da svog psa počastite kada je njemu rodjendan, jer, ne zaboravite da je on veran gost na vašem, ili kada smo želite da se oseti srećno,ili da ga nagradite za učinjeno dobro delo, onda mu napravite slasnu tortu i učinite ga najsrećnijim psom na svetu.

U daljem tekstu pročitajte par recepata za savršene torte za pse, koje se lako pripremaju a donose veliku sreću!

<img class="alignnone size-full wp-image-269" src="https://www.zivotinjice.com/wp-content/uploads/2016/10/Torta-za-pse.jpg" alt="torta-za-pse" width="650" height="370" />

Postoji dosta varijanti torta za pse, to što oni ne smeju jesti slatkiše ne znači da moraju ostati bez torte. Umesto slatkih sastojaka koje oni ne smeju jesti, možete kombinovati razne slane sastojke, voće, kao i slatkiše za pse. Potrebno je samo malo mašte i dobre volje, i vaša torta će biti super.

Mi ćemo vam napisati sastojke koji će vam biti potrebni, a vi odredite količinu za koju smatrate da bi bila u redu. Sve zavisi od toga koliko vaš pas jede, ili za koliko pasa spremate. Možda ste planirali veliku žurku za vašeg ljubimca!
<h3>Torta za pse sa mlevenim mesom</h3>
<strong><em>Sastojci koji će vam biti neophodni za ovaj recept su</em>: </strong>Mleveno meso, šargarepa, riža, palenta, pavlaka, belance (umesto šlaga), lan (umesto rendane čokolade).

<strong><em>Način pripreme</em>: </strong>U zavisnosti od toga da li vašem psu dajete živo ili preradjeno meso, tako ćete ovaj sastojak upotrebiti. Ako mu dajete preradjeno onda ispržite meso. Rižu je potrebno skuvati, kao i palentu. Šargarepu iseckajte. Belance ulupajte u čvrsti sneg.

Sada kada su svi sastojci spremni, meso, seckanu šargarepu, skuvanu rižu i palentu pomešajte sa pavlakom. Dobijenu smesu oblikujte po želji, najbolje uz pomoć kalupa, a zatim ukrasite sa šlagom od belanaca i pospite malo semenki lana.
<h3>Voćna torta za pse</h3>
<strong><em>Sastojci koji će vam biti neophodni za ovaj recept su</em>: </strong>Palenta, tikvica, šargarepa, griz, pivski kvasac, juneće meso, pavlaka, kiselo mleko, trešnje, kajsije.

<strong><em>Način pripreme</em>: </strong>Palentu skuvajte. Tikvice i šargarepu obarite. Griz skuvajte a onda pomešajte sa pivskim kvascem. Juneće meso bi trebalo ostati živo zbog lepšeg ukusa, ali ako želite možete ga obraditi.

Pripremljene sastojke lepo pomešajte pa napravite željeni oblik. Odozgo premažite smesom od pavlake i kiselog mleka, pa preko toga poredjajte trešnje i kajsije.
<h3>Torta za pse u obliku šape</h3>
<strong><em>Sastojci koji će vam biti neophodni za ovaj recept su</em>: </strong>Junetina, piletina, ovsene pahuljice, jogurt, suve šljive, mrkva, brusnice, pavlaka, prirodna boja bez arome.

<strong><em>Način pripreme</em>: </strong>Junetinu i piletinu iseckajte na sitnije komadiće, možete skuvati a možete ostaviti i sirovo meso. Ovsene pahuljice natopite sa malo jogurta pa ostavite da nadodje. Pavlaku pomešajte sa prirodnom bojom.

Kada pripremite sve sastojke pomešajte ih a onda napravite tortu oblika šape. Premažite je sa umućenom pavlakom a onda ukrasite mrkvom, brusnicama i suvim šljivama.
<h3>Torta za pse sa mlevenom junetinom</h3>
<strong><em>Sastojci koji će vam biti neophodni za ovaj recept su</em>: </strong>Mlevena junetina, šargarepa, krompir, karfiol, peršun, pirinač, pavlaka, čeri paradajz.

<strong><em>Način pripreme</em>: </strong>Junetinu izdinstajte, a možete koristiti i sirovu. Karfiol i krompir obarite, a zatim iseckajte na sitnije komadiće. Šargarepu takodje. Peršun iseckajte na sitno. Pirinač skuvajte.

Sastojke dobro izmešajte pa oblikujte tortu po želji. Premažite pavlakom pa dekorišite sa čeri paradajzom.
<h4>Saveti</h4>
Nadamo se da ćete se lako snaći sa pripremom torte koju ste odabrali. Mi smo vam predložili nekoliko varijanti, ali ipak vi najbolje poznajete svog psa i znate koji mu ukusi i mirisi odgovaraju, a koji ne. S toga, uvek možete izbaciti ili dodati odredjene sastojke za koje smatrate da će se vašem ljubimcu manje ili više dopasti. Takodje, možete dekorisati na način na koji mislite da će vašem psu biti zanimljivo i da će mu privuću pažnju.

Budite maštoviti pa eksperimentišite, vaš pas će, kada oseti vaš trud, sigurno pojesti sve što budete spremili. Nikada ne zaboravite koliko su oni divna stvorenja, koja su uvek tu za nas, osećaju svaku našu emociju, i dobru i lošu. Iz tog razloga pas će sigurno nagraditi vaš trud, a kada se budete usavršili u pravljenju ovih zanimljivih torti, onda ćete biti nagradjeni i zbog toga.

Uživajte, priredite vašem psu malu lepu zabavu, on će to ceniti, a tako ćete i vi biti srećni jer ste usrećili jedno divno stvorenje.