Pre više od 3500 godina, mačke su rešile da se pripitome i postanu ljudima omiljeni ljubimci. U toj misiji su uspele, i danas su zaista medju omiljenim ljubimcima.

Razigrane, vesele i umiljate sposobne su da nam podignu raspoloženje i učine nas radosnima. Sa druge strane, umeju da budu veoma dobri lovci, brzi i sposobni. Takodje, mačke se smatraju za veoma tajanstvene životinje, pa ih ljudi zbog toga uglavnom ili vole, ili ne vole – ne postoji zlatna sredina.

Mačke su različitih vrsta, karaktera, osobina i izgleda, i svaka je na svoj način posebna i zanimljiva. Različiti ljudi vole različite mačke, ali verovatno svi volimo takozvanu <em>domaću mačku</em>.

U ovom tekstu ćemo pisati malo više o domaćoj mački, o njenim osobinama i karakteristikama. Takodje, navešćemo neke zanimljivosti, tako da se nadamo da će vam čitanje biti ugodno i zanimljivo. :)

<img class="alignnone size-full wp-image-442" src="https://www.zivotinjice.com/wp-content/uploads/2016/12/Domaća-mačka-osobine-i-zanimjivosti.jpg" alt="domaca-macka-osobine-i-zanimjivosti" width="639" height="350" />
<h3>Poreklo i istorija domaće mačke</h3>
Domaća mačka, odnosno <em>Felis domesticus </em>razvijala se čak 50 miliona godina. Najpre nastaje od vrste <em>Miacis</em>, od koje su nastale porodice <em>Dinictis</em>, <em>Machairodus</em>, a potom i današnja porodica <strong><em>Felidae</em></strong>. Danas u porodicu Felidae spadaju: <em>Panthera</em>, <em>Geparde</em> i <em>Acinonyx</em> – to su velike mačke, i <em>Felis</em> – kome pripadaju sve manje vrste mačaka.

Precizno poreklo domaće mačke nije jasno i nema dovoljno podataka, ali se smatra da su Evropske mace nastale od Afričke divlje mačke. Upravo je Afrička mačka prva prikazana na Egipatskoj grobnici, otprlike 1600 godina pre nove ere.

I dan danas nije jasno zbog čega su mačke pristale da budu pripitomljene, s obzirom na njihovu prirodu. Jedan od razloga bi bio to da je u pitanju bila uzajamna korist, odnosno, mačke su lovile razne štetočine a zauzvrat sui m Egipćani nudili topliji do mi više hrane.
<h3>Osobine i karakter domaće mačke</h3>
Iako su mnoge vrste mačaka danas postale kućni ljubimci, i uživaju sav luksuz toplog doma, one u svojoj srži imaju tu notu divljine i ukoliko im se ukaže prilika brže-bolje će pobeći napolje. U dvorište, na ulicu ili livadu. Svejedno, bitno je samo da svoj nagon može pustiti na slobodu.

Mačke imaju svoje nežne momente, umeju biti veoma pitome, umiljate i drage, medjutim, ispod toga krije se opasan predator.

Zbog njihove prirode, jednostavno je potpuno neprirodno držati ih zatvorenima. Mačke će u tom slučaju patiti jer su odvojene od svoje istinske prirode, i tako mogu postati agresivne i nepodnošljive. Ako mački obezbedite svu negu, ljubav i dom, ona će to ceniti, itekako hoće, ali morate imati u vidu to da to nije njena istinska priroda.

Najbolje što možete uraditi za svoju mačku jeste to da je pustite u prirodu, da lovi, da vreba i da svoje nagone ispoljava na pravi način.

<img class="alignnone size-full wp-image-443" src="https://www.zivotinjice.com/wp-content/uploads/2016/12/Domaća-mačka-osobine-i-zanimjivosti1.jpg" alt="domaca-macka-osobine-i-zanimjivosti1" width="640" height="350" />

<em>Ipak, nikada je nemojte zapostaviti, mačkama je itekako potrebna naša ljubav i pažnja. U tom slučaju, najbolje bi bilo da mački obezbedite hranu, vodu, kućicu u kojoj će moći da spava i da joj bude udobno, i dovoljno igre i zabave, zatim maženje.</em>

Imajte na umu i to da mačke nemaju stalno mesto boravka, one vole da menjaju mesto, vole da se penju po drveću i da budu na visini. To je još jedan od dokaza da je to njihova neumoljiva priroda, tako one vrebaju svoj plen i drže svoju teritoriju na oku. Zbog toga ih nikada nemojte prisiljavati na jedno mesto i nemojte ih držati u malom prostoru.

Ako ipak želite da svoju mačku držite u kući, onda joj obezbedite redovne šetnje i dovoljno zanimacija što će joj omogućiti da svoju energiju ispolji i da joj ne bude dosadno.
<h3>Izgled i zdravlje domaće mačke</h3>
Mačka ima visoko razvijena čula, vid, sluh i njuh. Takodje i dodir, što je i čini tako dobrim lovcem.

Što se tiče <em>vida</em>, verovatno već znate da mačke mogu da vide i noću, a to je zbog toga što su mačke noćne životinje. One noću žive i love. Mačke danju mnogo lošije vide, i svetlost im jako smeta. Zbog toga ih možete videti kako danju često dremaju, odnosno žmure i odmaraju.

Kada je <em>sluh</em> u pitanju, mačke spadaju u životinje koje mogu da čuju visoke frekvencije. One od čoveka čuju bolje za čak dve oktave. Kada mačka uoči zvuk, uši tada okrene prema izvoru zvuka i pažljivo sluša. Možete primetiti i kako pomera uši nesrazmerno, odnosno može pomerati jedno nezavisno od drugog, a sve to u cilju da bi locirala zvuk što bolje može.

Još jedna od zanimljivosti, a tiče se <em>njuha</em>, jeste to da mačke imaju čak 14 puta izraženije čulo mirisa od čoveka. To bi značilo da može da nanjuši nešto što čovek ne može ni da oseti.

Njihovo čulo <em>dodira</em> je besprekorno. Takozvani brkovi, koji se nalaze iznad ustiju, zatim iznad očiju i na bradi, služe im kao navigacija. Tako ona uz pomoć njih može odlično da se snadje čak i u magli. Osim toga, oni joj pomažu da proceni situaciju, da li može negde da se provuče ili ne. Brkovi im odaju i raspoloženje, dakle, kada vidite da su okrenuti prema napred to bi značilo da je maca veoma raspoložena, a ako primetite da su opušteni ostavite je na miru jer nije spremna za druženje.

Mačke važe i za veoma spretne životinje sa odličnom ravnotežom. Otuda i izreka da se mačka uvek dočeka na svoje noge. Kada skoči sa visine od čak 3 metara, mačka se brzo okrene na noge i čvrsto stane na njima.

Zanimljivost što se tiče čula <em>ukusa</em>  jeste ta da mačke ne mogu i ne vole da jedu slatko, jer u svojim genima nemaju takozvane receptore za slatkoću.

Izgled mačaka se razlikuje od vrste do vrste, neke su kratkodlake neke dugodlake, a neke uopšte nemaju dlaku. Za sve mace koje imaju dlaku karakteristično je to da one uredno svakoga dana održavaju svoje krzno.

<img class="alignnone size-full wp-image-444" src="https://www.zivotinjice.com/wp-content/uploads/2016/12/Domaća-mačka-osobine-i-zanimjivosti2.jpg" alt="domaca-macka-osobine-i-zanimjivosti2" width="639" height="348" />

One ližu redovno svoju dlaku i time uklanjaju sve nečistoće i održavaju je glatkom. Zbog toga je nega mačaka zaista vrlo laka, one umeju odlično da se brinu same za sebe.

Mačke dok se ližu gutaju dlake i tako se u njihovom stomaku stvaraju loptice. Zbog toga je neophodno da jedu travu kako bi te loptice izbacile. Ukoliko mačku držite u stanu obavezno joj obezbedite travu kako bi njen digestivni trakt ostao zdrav.

Generalno, mačke su veoma zdrave životinje. Njihovo <em>telo</em> je gipko, elastično i čvrsto, bez odredjenih predispozicija za bolesti. To opet zavisi od vrste do vrste, medjutim ukoliko mačka prati svoju prirodu zaista su male šanse da se razboli. Ipak, jedina opasnost vreba od strane drugih predatora, ali to je sve priroda i to je sve tako kako treba da bude.

<strong><em>Još nekoliko rečenica…</em></strong>

Pokušali smo da vam prikažemo prirodu maca, i da otkrijemo neke tajne koje one kriju. Ipak, prave avanture sa macama možete otkriti i doživeti jedino ukoliko posedujete jednu, ili više njih. Sa macama je život daleko zanimljiviji. One nas takodje uče mnogim stvarima - uče nas mudrosti i tajnovitosti koja je izuzetno važna, a u isto vreme nas uče kako da na pravi način pratimo svoju prirodu i budemo slobodni.

Ljubav je nešto što pružaju i šire, to možete zaključiti kada maca prede, kada se mota oko vaših nogu i kada trepuće. To su neki od znakova da vas maca voli i da joj prija vaše društvo.