Da li znate koja je najmanja ptica na svetu? Možda ste već negde naišli na taj podatak a možda i niste, u svakom slučaju, to je ptica kolibri.

Vrsta kolibri ptica ima zaista jako puno, preko 300, a zanimljiva je vrsta koja se zove Mellisuga hellenae i koja je dužine oko samo 6 cm pa je svakako najmanja medju najmanjim pticama. Nasuprot ovoj najmanjoj vrsti kolibrija, postoji i najveća koja se zove Patagona gigas i koja je dužine i do 25 cm.

Ono što je vrlo zanimljivo za ovu pticu je to da ne samo da je najmanja po veličinu već je i najlakša po težini. Najlakši izmeren kolibri je bio težak samo 2 grama. Čak i one najteže medju njima ne prelaze težinu od 10 grama.

Ovde se naravno ne završavaju zanimljivosti vezane za ovu sjajnu pticu. Treba znati da iako imaju tako malu dužinu i težinu, ove ptice imaju veliko srce i po tome su baš specifične.

Zahvaljujući tako velikom i vrlo snažnom srcu kolibri su u stanju da predju veliku razdaljinu za kratko vreme, a znaju u sekundi zamahnuti i čak 80 puta što je neverovatno.

Računicom se dolazi do podatka da one za samo jednu sekundu mogu preći čak i preko 10 metara.

&nbsp;