Pelene za pse, predstavljaju veoma praktičan proizvod koji u znatnoj meri ubrzava proces dresure psa, ali i olakšava brigu o psu. upravo zbog ovakvih osobina, pelene za pse se sve češće nalaze u upotrebi i postaju sve više zastupljene na tržištu.

Postoje dve osnovne vrste pelena za pse, a to su pelene za štence, odnosno pelene koje su namenjene za učenje vršenja nužde na jednom mestu i pelene za odrasle pse. O tome koja je razlika između ove dve vrste pelena, kako i kada se one najčešće koriste i koliko je ta upotreba zaista efikasna, saznajte u nastavku teksta.

<img class="aligncenter size-full wp-image-257" src="https://www.zivotinjice.com/wp-content/uploads/2016/08/Pelene-za-pse-upotreba-i-iskustva.jpg" alt="Pelene za pse - upotreba i iskustva" width="660" height="367" />
<h3>Pelene za štence:</h3>
Kao što smo u uvodnom delu teksta već napomenuli, pelene za štence, koriste se u cilju odvikavanja psa od vršenja nužde na različitim mestima unutar zatvorenog prostora, odnosno u cilju učenja psa da nuždu uvek vrši na istom mestu.

Ova vrsta pelena, ne koristi se na način na koji se to najpre na osnovu naziva proizvoda može zaključiti. Konkretno, ove pelene se ne stavljaju na telo psa, već se koristi tako što se polože na mesto na kojem želite da pas nauči i da počne redovno da vrši nuždu. Pelena se položi u ram za pelenu, a zatim se preko pelene nanese "Puppy trainer" preparat.

Konkretno, ovaj preparat se u količini od nekoliko kapi, nanosi na pelenu kako bi mirisom privukao štene da izvrši nuždu. Ono što treba znati, jeste da je preporučljivo da pelena na koju je naneto nekoliko kapi preparata bude pripremljena ujutru, i u toku dana nakon što je štene završilo sa obrokom. U tim periodima, najveće su šanse da će štene uspešno izvršiti nuždu na peleni i da će ovaj segment dresure biti uspešan.

Pelenu uvek treba stavljati na isto mesto i važno je da kapi budu na nju sveže nanete neposredno nego što je potrebno da štene izvrši nuždu. U cilju lakšeg navikavanja šteneta na vršenje nužde na pravilan način, poželjno je bar u početnom periodu da ga ujutru i nakon obroka odnesete na pelenu naprskanu kapima i da ga tu spustite i sačekate da izvrši nuždu.

Vremenom, štene će samo odlaziti na pelenu, a kasnije kada zaključite da je za to vreme, upotrebu pelena možete zameniti upotrebom posipa. Tada, vaše štene bi trebalo da je već naučeno i naviknuto na posip.

Pelene za štence, moguće je kupiti u svim bolje snabdevenim pet šopovima.
<h3>Pelene za odrasle pse:</h3>
Namena pelena za odrasle pse je sasvim drugačija od namene pelena za štence. Ove pelene, stavljaju se direktno na telo psa i namenjene su za jednokratnu upotrebu. Upravo iz ovih razloga, dostupne su u različitim dimenzijama koje su prilagođene težini i dimenzijama psa i posebno je važno da odaberete upravo one koje će vaš pas udobno moći da nosi.

Pelene za odrasle pse, koriste se onda kada pas iz bilo kog razloga ima problema sa kontrolom mokrenja ili kontrolom vršenja velike nužde, ali i u situacijama kao što su putovanja prilikom kojih psu nije moguće obezbediti posip ili kao što su periodi kada je ženka u teranju. Ove pelene, imaju veliku upijajuću moć, napravljene su od prijatnog i zdravog materijala i ukoliko se redovno menjaju i pravilno koriste ne mogu izazvati iritacije na koži ili sluzokoži psa.

Kao i pelene za štence i pelene za odrasle pse, moguće je kupiti u svim bolje snabdevenim pet šopovima.

Jedini problem koji može nastati prilikom upotrebe ove vrste pelena za pse, jeste to da se možete suočiti sa odbijanjem psa. Konkretno, u periodu privikavanja na njih, pas ih može kidati zubima i uporno ih na taj način skidati. Ipak, uz malo vaše upornosti i taj, ujedno jedini problem koji može nastati, uspešno možete rešiti.

Kako bi ste smanjili verovatnoću da će doći do ovakvog problema, jako je važno da izaberete pelene koje će po dimenzijama odgovarati vašem psu, odnosno koje ga neće stezati, a koje će istovremeno biti dovoljno pričvršćene za telo psa.
<h3>Iskustva:</h3>
Iskustva ljudi čiji su psi imali prilike da koriste pelene za pse u gotovo 100 procenata su pozitivna. Naime, kada je reč o upotrebi pelena za štence, period privikavanja na posip i na uredno vršenje nužde u zatvorenom prostoru traje i duplo kraće nego što bi to bio slučaj bez upotrebe pelena.

Kada je reč o pelenama za odrasle pse, iskustva su takođe pozitivna i svedoče o tome da njihova upotreba olakšava tok situacija u kojima se ove pelene koriste.